
Club Zlatograd & Nedelino                                                                                          МБАЛ „проф. д-р Асен Шопов”  ЕООД   
ФОНД

„СТИПЕНДИЯ ЗА ЛЕКАРИ И МЕДИЦИНСКИ СПЕЦИАЛИСТИ“ ЗЛАТОГРАД
ПРОТОКОЛ № 1
От проведено първо заседание на Обществения съвет и Комисията към фонд „Стипендия за лекари и медицински специалисти“ Златоград.

Днес 14.06.2023 година в сградата на общинска администрация Златоград, втори етаж, заседателна зала се проведе първото заседание на определените от МБАЛ Златоград, Общините Златоград и Неделино, Общинските съвети на Златоград и Неделино и от Ротари клуб Златоград- Неделино представители за Обществен съвет и Комисия към фонда. 

Първото заседание се свиква и ръководи от Димитър Алендаров – президент на Ротари клуб Златоград- Неделино за 2022-2023 година.

На заседанието присъстваха членове на Обществения съвет и Комисията към фонда: 

Доктор Людмил Личев – управител на МБАЛ Златоград

Борислав Николов – главен счетоводител на МБАЛ Златоград

Сузана Големилова – представител на Ротари клуб Златоград – Неделино

Камен Мизов - представител на Ротари клуб Златоград – Неделино

Доктор Румен Младенов – председател на Общински съвет Неделино.

Боряна Беширова- главна сестра в МБАЛ Златоград

Красимира Бозова – главен експерт в община Златоград

Илияна Дуганова – директор на дирекция в община Неделино

Отсъстват по уважителни причини:

Елмира Угорлиева- Пехливанова – заместник  кмет на община Златоград

Здравко Димитров - заместник  кмет на община Неделино

Николай Йорданов - представител на Ротари клуб Златоград – Неделино

Общински съвет Златоград ще определи своите двама представители на 20.06.2023 година.

Заседанието премина при следния дневен ред: 

1. Кратко резюме на извършените дейности   по създаването на фонда.

2. Обсъждане на проекта документи за реализацията на фонда.

3. Избор на председател на Обществения съвет на фонда и Председател на Комисията към фонда.

По първа точка от дневния ред Димитър Алендаров направи кратко резюме за извършената дейност до момента, като подчерта, че вече са налице условия Фонда да започне да функционира. Доктор Личев, доктор Младенов и Сузана Големилова допълниха част от информацията и изразиха увереност за реализацията на Фонда.
По втора точка от дневния ред Димитър Алендаров даде думата за предложения по предварително изпратени проекти документи до всички членове. 

На обсъждане са предложени проекти за:

1.Проект на Правилник за дейността на Фонд „Стипендии за лекари и медицински специалисти“ Златоград.

2. Проект  на Предварителен договор

3. Проект на  Договор за стипендия

4. Проект на Заявление -декларация за желание да се ползва Фонда.

5.Проект на декларация за лични данни 

6. Проект на декларация за пребиваване в страната.
7. Проект на критерии за оценка.

Направени бяха предложения и допълнения , както и поставени въпроси на които Димитър Алендаров и доктор Личев отговориха. В критериите за оценка се допълниха определен брой точки при кандидатстване с място на работа в МБАЛ с цел да се стимулира първа задоволяване на нуждите от медицински специалисти първо за МБАЛ.
По трета точка от дневния ред доктор Младенов предложи за председател на Обществения съвет да бъде избран д-р Личев. Сузана Големилова подчерта, че д-р Личев на практика ще е разпоредител на средствата на Фонда,  а целите  на Обществения съвет са да подпомага и контролира реализацията. Доктор Личев изрази подкрепа на казаното от Сузана Големилова. 

Сузана Големилова предложи за първи председател на Обществения съвет да бъде Димитър Алендаров, като подчерта , че съгласно Правилника на фонда, председателството е на ротационен принцип за една година. Димитър Алендаров не изрази съгласие, но в крайна сметка отстъпи и прие номинацията и бе избран.

За председател на Комисията бе предложена Боряна Беширова, която бе избрана единодушно.

Обществения съвет и Комисията на Фонда приеха следните Решения:

Решение 1. Утвърждава формата и съдържанието на следните документи:
1.1. Правилник за дейността на Фонд „Стипендии за лекари и медицински специалисти“ Златоград.

1.2.  Предварителен договор

1.3.   Договор за стипендия

1.4.  Заявление -декларация за желание да се ползва Фонда.

1.5.Декларация за лични данни 

1.6. Декларация за пребиваване в страната.

1.7. Критерии за оценка.

Решение 2. Избира за председател на обществения съвет на Фонда за период от една година/месец юни 2023г.-месец юни 2024 г./ Димитър Алендаров.
Решение 3. Избира за председател на Комисията на Фонда Боряна Беширова – главна сестра при МБАЛ Златоград.
След изчерпване на дневния ред и темите за обсъждане заседанието бе закрито.
Изготвил протокола:
Здравко Пехливанов – секретар на Ротари клуб Златоград- Неделино

Председател на обществения съвет на Фонда:

Димитър Алендаров

Фонд “Стипендия за лекари и медицински специалисти“ Златоград се реализира от МБАЛ Златоград , по инициатива на Ротари клуб Златоград- Неделино и подкрепата на община Златоград и община Неделино


